paragraph_text: Kultura ovih plemena temelji se na obradi tla, odnosno uzgoju kukuruza, i poznato je po plesnim svečanostima posvečenim kukuruzu (Green Corn Dance). Jedino pleme koje je živjelo od ribarstva bili su floridski Calusa Indijanci. Mnoga plemena bilča su vezana u konfederacije od kojih su najvažnije Creek i tri caddoanske konfederacije Hasinai, Natchitoches i Kadohadacho. Domorodačka populacija u ovom kraju procjenjena je na 120,000 u vrijeme prije kontakta. Sastojala se od velikih plemenskih grupa, nezavisnih sela i autonomnih seoskih zajednica, od kojih su mnoge nestale ubrzo nakon kontakta.